作者:任昱
標題:越調・寨兒令湖上
內容:錦制屏，鏡涵冰，濃脂淡粉如故情。酒量長鯨，歌韻雛鶯，醉眼看丹青。養花天雲淡風輕，勝桃源水秀山明。賦詩題下竺，攜友過西泠。撐，船向柳邊行。書所見眉黛淺，鬢雲偏，羞顏落色誰愛憐？種玉無緣，擲果徒然，回首嘆芳年。碧波不寄魚箋，翠衾寒猶帶龍涎。飛花殘雨後，新月小窗前。天，斗帳恨孤眠。